- काले शीशों वाली दुकानों में ही बिकेगा मीट - Amar Ujala Hindi News
काले शीशों वाली दुकानों में ही बिकेगा मीट
{"_id":"119-51748","slug":"Badaun-51748-119","type":"story","status":"publish","title_hn":"\u0915\u093e\u0932\u0947 \u0936\u0940\u0936\u094b\u0902 \u0935\u093e\u0932\u0940 \u0926\u0941\u0915\u093e\u0928\u094b\u0902 \u092e\u0947\u0902 \u0939\u0940 \u092c\u093f\u0915\u0947\u0917\u093e \u092e\u0940\u091f"}
उझानी। खुले में मीट बेचने के दिन पूरे गए। पहले पालिका प्रशासन मीट विक्रेताओं को लाइसेंस जारी करता था लेकिन नए आदेश के बाद यह अधिकार जिला खाद्य एवं औषधि महकमा (एफडीए)के पास पहुंच गया है। लाइसेंस उसी विक्रेता को मिलेगा जो दुकान में सफाई के पूरे इंतजाम रखे और दुकान के गेट पर लगे शीशों पर काली फिल्म चढ़वाए।
मीट में संक्रमण से आशंकित जिला खाद्य एवं औषधि महकमे ने पिछले दिनों विक्रेताओं को नोटिस भेजकर दुकानों के लाइसेंस बनवा लेने को निर्देशित किया था। इसके तहत दुकान के अंदर सफाई के साथ फ र्श प्लेन और दीवारों की धुलाई समेत गेट पर काली फिल्म चढ़े शीशे लगाने की शर्त रखी गई है। लाइसेंस जिला खाद्य एवं औषधि महकमा की ओर से जारी होंगे। अब तक यह अधिकार पालिका के पास था।
पालिका के सफाई निरीक्षक संजीव कुमार के अनुसार 15 दिन पहले मीट की दुकानों के सर्वे में दुकानों में गंदगी की बात भी सामने आई थी। इसकी रिपोर्ट ईओ नसीम सिद्दीकी ने अपर जिलाधिकारी प्रशासन को भेजी थी। प्रशासन ने पुलिस के जरिए शिकंजा कसा तो खुले में मीट का कारोबार पिछले तीन दिन से बंद है। स्लाटर हाउस भी नए आदेश के चलते प्रभावित हुआ है।
मीट की दुकानों के लिए जो आवेदन आए हैं, उनको लेकर पालिका और नगर पंचायत प्रशासन से अनापत्ति प्रमाण पत्र मांगे गए हैं। खुले में मीट नहीं बिकने दिया जाएगा।
-संजय शर्मा, जिला अभिहित अधिकारी, बदायूं